Document ID: 32005R0705

ΚΑΝΟΝΙΣΜΌΣ (ΕΚ) αριθ. 705/2005 ΤΗΣ ΕΠΙΤΡΟΠΉΣ
της 4ης Μαΐου 2005
για την τροποποίηση ή την κατάργηση ορισμένων κανονισμών για την κατάταξη εμπορευμάτων στη συνδυασμένη ονοματολογία
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
Εκτιμώντας τα ακόλουθα:
(1)
Ορισμένοι κανονισμοί της Επιτροπής όσον αφορά την κατάταξη των εμπορευμάτων, οι οποίοι θεσπίστηκαν για να εξασφαλιστεί η ενιαία εφαρμογή της συνδυασμένης ονοματολογίας που θεσπίστηκε με τον κανονισμό (ΕΟΚ) αριθ. 2658/87, αναφέρονται σε κωδικούς οι οποίοι δεν ισχύουν πλέον. Επομένως πρέπει να τροποποιηθούν ανάλογα για να ληφθούν δεόντως υπόψη οι ισχύοντες κωδικοί.
(2)
Άλλοι κανονισμοί κατέστησαν περιττοί λόγω της μεταβολής της περιγραφής των προϊόντων και των σχετικών κωδικών τους στο εναρμονισμένο σύστημα ή στη συνδυασμένη ονοματολογία. Επομένως αυτοί οι κανονισμοί πρέπει να καταργηθούν.
(3)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι κωδικοί που περιέχουν οι κανονισμοί οι οποίοι απαριθμούνται στο παράρτημα Ι του παρόντος κανονισμού, αντικαθίστανται από τους κωδικούς της συνδυασμένης ονοματολογίας όπως αναφέρεται στο παράρτημα.
Άρθρο 2
1. Διαγράφεται το σημείο 2 στον πίνακα που επισυνάπτεται στον κανονισμό (ΕΟΚ) αριθ. 3491/88 της Επιτροπής (2).
2. Διαγράφεται το σημείο 1 στον πίνακα που επισυνάπτεται στον κανονισμό (ΕΚ) αριθ. 883/94 της Επιτροπής (3).
3. Διαγράφεται το σημείο 2 στον πίνακα που επισυνάπτεται στον κανονισμό (ΕΚ) αριθ. 710/2000 της Επιτροπής (4).
Άρθρο 3
Καταργούνται οι κανονισμοί της Επιτροπής που απαριθμούνται στο παράρτημα ΙΙ του παρόντος κανονισμού.
Άρθρο 4
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 4 Μαΐου 2005.

Labels: 3
15
19